पुतला जलाने वाले कांग्रेसियों के खिलाफ युवा मोर्चा ने कोतवाली में सौंपा ज्ञापन
होशंगाबाद| नपा अध्यक्ष अखिलेश खंडेलवाल का पुतला जलाने वाले युवा कांग्रेसियों के खिलाफ भाजयुमो के कार्यकर्ताओं ने शुक्रवार को थाना प्रभारी से प्रकरण दर्ज करने की मांग की। मोर्चा सदस्यों ने हवाला दिया कि युवा इंकाइयों ने पुतला दहन की अनुमति नहीं ली थी। मंडल उपाध्यक्ष संदीप गौर ने बताया गुरुवार दोपहर 2 बजे युवा कांग्रेसियों ने नपाध्यक्ष का पूतला फूंका था। इसकी जानकारी प्रशासन को भी नहीं थी। शहर में गंभीर स्थिति बन सकती थी। मामले की जांच हो। इस दौरान जिलाध्यक्ष कुलदीप रावत, भाजपा ग्रामीण मंडल अध्यक्ष आशुतोष तिवारी, महामंत्री मुकेश यादव, नागेन्द्र तिवारी, दीपक महाला, रूपेश राजपूत, विशाल दीवान, प्रदीप राजपूत, अनिल आर्य आदि मौजूद थे।
hin_Deva hin_Deva